HTECH พุ่งเกือบ 12% เด้งรับงบ Q3 โตกว่าเท่าตัว
HTECH พุ่งเกือบ 12% เด้งรับงบ Q3 โตกว่าเท่าตัว ล่าสุด ณ เวลา 14.30 น. ราคาอยู่ที่ 3.78 บาท บวก 0.40 บาท หรือ 11.83% สูงสุดที่ 3.86 บาท ต่ำสุดที่ 3.54 บาท มูลค่าซื้อขายที่ 32.39 ล้านบาท 
14 พ.ย. 2559

ผู้สื่อข่าวรายงานว่า ราคาหุ้นบริษัท แฮลเซี่ยน เทคโนโลยี่ จำกัด (มหาชน) หรือ HTECH ณ เวลา 14.30 น. ราคาอยู่ที่ 3.78 บาท บวก 0.40 บาท หรือ 11.83% สูงสุดที่ 3.86 บาท ต่ำสุดที่ 3.54 บาท มูลค่าซื้อขายที่ 32.39 ล้านบาท 

บริษัท แฮลเซี่ยน เทคโนโลยี่ จำกัด (มหาชน) หรือ HTECH รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 33.44 ล้านบาท หรือมีกำไรสุทธิ 0.13 บาทต่อหุ้น เพิ่มขึ้น 139% จากช่วงเดียวกันของปีก่อนที่มีกำไรสุทธิ 14.00 ล้านบาท หรือมีกำไรสุทธิ 0.05 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้จากการขายในขณะที่บริษัทมีต้นทุน และค่าใช้จ่ายลดลงเมื่อเทียบกับปีก่อน
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 80.32 ล้านบาท หรือ 0.31 บาทต่อหุ้น เพิ่มขึ้น 112% จากช่วงเดียวกันของปีก่อนที่มีกำไรสุทธิ 37.82 ล้านบาท หรือ 0.15 บาทต่อหุ้น